
		
			
				EUSKAL HERRIKO AGINTARITZAREN ALDIZKARIA

				2017ko maiatzaren 11, 88. zenbakia

				


			

			
				IRAGARKIAK

				Beste iragarki ofizial batzuk

				SEGURTASUN SAILA

				2362

				IRAGARKIA, zeinaren bidez jakinarazten baitira hainbat espediente irekitzeko Segurtasun Saileko Segurtasuna Koordinatzeko zuzendariak emandako ebazpenak, Herritarren Segurtasunaren Babesari buruzko otsailaren 21eko 1/1992 Lege Organikoan (LO1/92), Herritarren Segurtasunaren Babesari buruzko martxoaren 30eko 4/2015 Lege Organikoan (LO4/15) eta Segurtasun Pribatuko apirilaren 4ko 5/2014 Legea Organikoan (PSL) ezarritakoa hausteari dagozkionak.

				Aipatutako ebazpena zuzenean jakinaraztea lortu ez denez, iragarki hau argitaratzen da, 39/2015, urriaren 1ekoa, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoa betetzeko.

				1.– 15 egun balioduneko epea dute, ebazpen-proposamen hau argitaratu eta biharamunetik hasita, espedientea Segurtasuna Koordinatzeko Zuzendaritzan (Larrauri Mendotxe bidea 18, Erandio, Bizkaia) aztertzeko eta beren defentsarako egokitzat jotzen dituzten alegazio, agiri eta informazio oro aurkezteko eta, hala baderitze, prozeduran zehar erabili asmo dituzten frogak proposatzeko.

				2.– Jakinarazten zaie, halaber, epe horretan zehapen-prozedura irekitzen duen ebazpenaren edukiaren aurka alegaziorik egiten ez badute, irekitzeko ebazpen hori ebazpen-proposamentzat jo ahal izango dela, eta, azkenean, hala bada, zehapen-ebazpenaren aurreko instrukzio-izapide guztiak bete direla ulertuko dela.

				3.– Jakinarazpena jaso eta hurrengo hamabost egunetan isuna ordaintzen baduzu, isunaren kopurua % 50 murriztuko da, herri-segurtasunaren babesari buruzko martxoaren 30eko 4/2015 Lege Organikoan ezarritakoaren arabera. Ordainketa-gutuna eskura daukazue iragarki honen lehengo atalean ezarritako helbidean.

				Eranskinean aipatutako interesdunak jakinaren gainean egon daitezen argitaratzen da, eta haientzat banakako jakinarazpena balitz bezala balioko du.

				Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

				Erandio, 2017ko maiatzaren 3a.

				Segurtasuna Koordinatzeko zuzendaria,

				RODRIGO GARTZIA AZURMENDI.

